钦定古今图书集成/历象汇编/岁功典/第046卷 > 夏日郊行赋 宋王炎
## 钦定古今图书集成/历象汇编/岁功典/第046卷 > 夏日郊行赋 宋王炎

四月维夏，先晦三日，子王子散策于东皋之上，尔汝
老农，问劳既毕，遂曳履乎委巷之间，反而息肩乎乔
木之侧。喟然叹曰：“以吾流目之所见，物化之亟如此
哉！麦穟穟而饼饵，桑阴阴而茧丝，麻斾斾而没人，秧
芃芃而布畦。蜩解甲而效鸣，莺迁乔而载飞；雀绕屋
而孳尾，乌俯巢而哺雏。是孰斡其机缄，至于日运而
不齐也邪？吾闻二气嘘吸，一瞬不留。向之温然者，俄
而为今日之夏；今之燠然者，又且为后日之秋。所以
使人慷慨增怀，踊跃自激，感岁月之遄迈，畏功名之
湮没。故志士之竞时，殆不容乎寝食。如余之椎钝迟
鲁，则姑苟安而休息者也。人方逐逐，我独徐徐；人方
役役，我独于于。谅愚智之悬隔，宜动”静之殊途。其在
武水之曲，有先人之敝庐。一裘一葛，日饭一盂。非扫
轨以谢物，且杜门而读书。付荣枯于自然，庶顺命而
无违。抑古人有言曰：“优哉游哉，聊以卒岁。”是其获我

《四月八日，赞佛　　　　　　　晋支遁》

三春迭云谢，首夏含朱明，祥祥令日泰，朗朗元夕清，
菩萨彩灵和，眇然因化生，四王应期来，矫掌承玉形，
飞大鼓弱罗，腾擢散芝英，绿澜颓龙面，缥蕊翳流泠，
芙蕖育神葩，倾柯献朝荣，芬津霈四境，甘露凝玉瓶，
珍祥盈四八，元黄耀紫庭，感降非情想恬怕。〈泊同〉无所
营。元根泯灵府，神条秀形名。圆光朗东日，金姿艳春
精。含和总八音，吐纳流芳馨。迹随因溜浪，心与太虚
冥。六度启穷俗，《八解》濯世缨。慧泽融无外，空同忘化
情。